TU ออกหุ้นกู้คล้ายทุน 6 พันลบ. เปิดจองซื้อ 26.28 พ.ย.62
TU ออกหุ้นกู้คล้ายทุน 6 พันลบ. เปิดจองซื้อ 26.28 พ.ย.62
TU ออกหุ้นกู้คล้ายทุน 6 พันลบ. เปิดจองซื้อ 26.28 พ.ย.62
20 พ.ย. 2562

บริษัท ไทยยูเนี่ยน กรุ๊ป จำกัด (มหาชน) หรือ TU ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ของบริษัท ครั้งที่ 2/2562 ซึ่งเป็นหุ้นกู้ด้อยสิทธิที่มีลักษณะคล้ายทุนชำระคืนเงินต้นเพียงครั้งเดียวเมื่อเลิกบริษัท หรือเมื่อผู้ออกหุ้นกู้ใช้สิทธิไถ่ถอนหุ้นกู้ จำนวนเสนอขายไม่เกิน 6,000 ล้านบาท
แบ่งเป็นจำนวนเสนอขายไม่เกิน 4,000 ล้านบาท และหุ้นกู้สำรอง 2,000 ล้านบาท TU กำหนดอัตราดอกเบี้ยหุ้นกู้สำหรับปีที่ 1 ถึงปีที่ 5 เท่ากับร้อยละ 5.00 ต่อปี อัตราดอกเบี้ยสำหรับปีที่ 6 ถึงปีที่ 25 เท่ากับผลรวมของ อัตราผลตอบแทนพันธบัตรรัฐบาลอายุ 5 ปี, Initial Spread และ อัตรา 0.25% ต่อปี อัตราดอกเบี้ยสำหรับปีที่ 26 ถึงปีที่ 50 เท่ากับผลรวมของ อัตราผลตอบแทนพันธบัตรรัฐบาลอายุ 5 ปี, Initial Spread และ อัตรา 1.00% ต่อปี
สำหรับอัตราดอกเบี้ยสำหรับปีที่ 51 เป็นต้นไป เท่ากับผลรวมของ อัตราผลตอบแทนพันธบัตรรัฐบาลอายุ 5 ปี, Initial Spread และ อัตรา 2.00% ต่อปี
ทั้งนี้ อัตราดอกเบี้ยจะปรับทุกๆ 5 ปี โดยอ้างอิงจากอัตราผลตอบแทนพันธบัตรรัฐบาลอายุ 5 ปี ณ สิ้นสุดวันทำการที่สองก่อนหน้าวันปรับอัตราอ้างอิงใดๆ โดย Initail Credit Spread จะเท่ากับ 3.61% ต่อปี โดยบริษัทจะชำระดอกเบี้ยทุกๆ 3 เดือน ตลอดอายุหุ้นกู้
บริษัทจะเสนอขายหุ้นกู้ดังกล่าวต่อประชาชนเป็นการทั่วไป ทั้งผู้ลงทุนสถาบัน และ/หรือ ผู้ลงทุนทั่วไป ระยะเวลาจองซื้อวันที่ 26-28 พ.ย.62 มีผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารไทยพาณิชย์ และ บล.ภัทร นอกจากนี้ ธนาคารกรุงไทย เป็นผู้แทนผู้ถือหุ้นกู้ และนายทะเบียนหุ้นกู้
บริษัท ทริสเรทติ้ง จำกัด จัดอันดับความน่าเชื่อถือของห้นกู้ที่ “A-” แนวโน้ม “Stable”เมื่อวันที่ 4 ต.ค.62